Politiets sikkerhetstjeneste har tidligere nektet mediene innsyn i de hemmeligstemplede dokumentene. NRK, Norsk Redaktørforening og Norsk Presseforbund saksøker staten på vegne av en samlet norsk presse, inkludert Aftenposten, VG, Dagbladet og de største regionavisene, melder NRK. Mediene krever innsyn i hele opptaksmaterialet og dommen fra rettssaken da Arne Treholt ble dømt for spionasje i 1985.